Psi su, kao i ljudi, podložni raznim upalama i infekcijama. U nastavku vam donosimo tri najopasnije zarazne bolesti kod pasa

Psi su, kao i ljudi, izloženi raznim mikroorganizmima, virusima i bakterijama. Zbog toga se i oni često mogu razboljeti. U nastavku vam donosimo tri najopasnije zarazne bolesti kod pasa.

Tetanus

Kod pasa bolest izaziva bakterija koja u tijelu životinje stvara otrove koji oštećuju živčano tkivo pa s tim stvaraju jak grč mišića. Ova opasna bakterija u organizam ulazi kroz ranu na tijelu, koja se brzo zatvara. Najčešće ulazno mjesto bakterije je kratkotrajna duboka rana na mjestu gdje je bio mliječni zub.

Bakterija se nalazi najčešće u konjskoj balegi, ali i svuda oko nas, jer bakterije u prirodi mogu živjeti i do 10 godina. Zbog toga se smatra da je ova bakterija vrlo opasna, jer pas često stavlja u usta razne predmete, koji su pomiješani sa zemljom, zaprljane predmete koje nađe i tako se zarazi.

Leptospiroza

Još jedna od zaraznih bolesti kod pasa, čiji su prirodni nositelji glodavci. Leptospiroza se prenosi preko urina zaražene životinje. Psi koji njuškaju mirisne poruke, imaju veće šanse da se zaraze leptospirozom. Prvi znakovi bolesti su visoka tjelesna temperatura, pokunjenost psa, pojačana potreba za vodom, proljev, povraćanje, promjene na sluznicama usta i ždrijela.

Ako uzročnik bolesti dospije u bubrege, dolazi do uništavanja funkcije bubrega, odnosno ciroze. Rezultat je uremija sa smrtnim ishodom. Međutim, ako se bolest klinički manifestira, uspješno se liječi specifičnim antibioticima. Ovo je bakterijska zarazna bolest koja se može prenijeti i na čovjeka.

Štenećak

Jedna od najučestalijih bolesti kod pasa i štenaca, ali i jedna od najtežih zaraznih bolesti je štenećak. Javlja se u više oblika, a simptomi su: visoka temperatura (do 41°C), oči su crvene kao i sluzokoža, iz nosa curi iscjedak, prvo vodnjikav, a zatim gust i ljepljiv. Pas počinje kašljati, a iscjedak iz nosa postaje zelenkast. Nakon ovih simptoma, poslije nekoliko dana počinje se javljati uporni proljev i povraćanje.

Ako vlasnik ne primijeti, psi mogu bolovati od štenećaka dosta dugo, ali u tim slučajevima smrtnost psa je vrlo velika. Ako se bolest otkrije na vrijeme, postoje šanse za ozdravljenjem.

Čitaj, prati i komentiraj naše priče i na našoj Facebook stranici Život i stil!​​